James McAvoy

James Andrew McAvoy (s. 21. huhtikuuta 1979 Glasgow) on skotlantilainen näyttelijä.

Elämäkerta
McAvoy syntyi Scotstounissa Glasgow’ssa. Hänen perheeseensä kuuluivat äiti Elizabeth, isä James ja sisar Joy. McAvoyn ollessa seitsemänvuotias hänen vanhempansa erosivat, ja hän muutti asumaan isovanhempiensa luokse. Hän kävi katolista koulua ja harkitsi varhaisteini-iässä papiksi ryhtymistä, mutta kiinnostui myöhemmin näyttelemisestä ja liittyi paikalliseen nuorisoteatteriin.

Skotlantilainen ohjaaja David Hayman vieraili eräänä päivänä McAvoyn koulussa luennoimassa, jolloin McAvoyn luokkatoverit käyttäytyivät epäkohteliaasti tätä kohtaan. Tunnin jälkeen McAvoy kävi pahoittelemassa tapahtumaa ja kysymässä, olisiko Haymanilla tietoa työharjoittelumahdollisuuksista. Neljä kuukautta myöhemmin hän sai yllätyksekseen puhelinsoiton Haymanilta, joka kutsui hänet koelukutilaisuuteen. Näin McAvoy sai 16-vuotiaana ensimmäisen elokuvaroolinsa elokuvassa The Near Room (1995).

McAvoy valmistui Royal Scottish Academy of Music and Dramasta 20-vuotiaana vuonna 2000, minkä jälkeen hän muutti Lontooseen, jossa hän teki roolitöitä muun muassa teatterissa ja näytteli Taistelutoverit-televisiosarjassa vuonna 2001. Tämän jälkeen hän sai yhden päärooleista Frank Herbertin Dyyni-tieteiskirjoihin perustuvassa minisarjassa Children of Dune, ja vuonna 2005 hän esitti fauni Tumnusta C. S. Lewisin Narnia-fantasiasarjaan perustuvassa elokuvassa Narnian tarinat: Velho ja leijona. Tästä roolistaan McAvoy nousi suuremman yleisön tietoisuuteen, ja seuraavana vuonna hän näytteli elokuvassa The Last King of Scotland. Sittemmin hän on esiintynyt esimerkiksi elokuvissa Jane Austenin jalanjäljillä ja Sovitus vuodelta 2007, Wanted vuodelta 2008 sekä X-Men: First Class vuodelta 2011. Vuonna 2006 McAvoy voitti uuden näyttelijätulokkaan Bafta-palkinnon ja vuonna 2007 Skotlannin BAFTA -palkinnon kategoriassa paras näyttelijä roolistaan elokuvassa The Last King of Scotland.

Vuonna 2003 McAvoy tapasi näyttelijä Anne-Marie Duffin Hävytöntä-televiosarjan kuvauksissa, ja pari avioitui lokakuussa 2006. Heille syntyi poika vuonna 2010. He erosivat vuonna 2016.

Teatterityöt
Myrsky, Brunton Theatre – Ferdinand 
Romeo ja Julia, The Courtyard Hereford (1999) – Romeo 
West Side Story, The Courtyard Hereford (1999) – Riff 
Kaunotar ja hirviö, Adam Smith Theatre (1999–2000, pantomiimi) – Bobby 
The Reel of the Hanged Man, Traverse Theatre (2000) – Gerald 
Lovers, Royal Lyceum Theatre – Joe 
Out In The Open, Hampstead Theatre (2001) – Iggy 
Privates On Parade, Donmar Warehouse (2001–2002) – Steven Flowers 
Breathing Corpses, Royal Court Theatre (2005) – Ben 
pienoiskuva|James McAvoy vaimonsa Anne-Marie Duffin kanssa vuonna 2007.

 Filmografia 
Elokuvat Vuosi Suomenkielinen nimi Alkuperäinen nimi Rooli 1995  Tappolista  The Near Room  Kevin Savage 1997  Sodan uhrit  Regeneration  Anthony Balfour  2000 Lorna Doone  Eddie Boone 2001  Swimming Pool  Swimming Pool – Der Tod feiert mit  Mike  2002 Bollywood Queen  Jay  2003 Bright Young Things  Simon Balcairn2004 Wimbledon  Carl ColtStrings  Hal (äänirooli)Inside I’m Dancing  Rory O’Shea 2005  Narnian tarinat: Velho ja leijona  The Chronicles of Narnia: The Lion, the Witch and the Wardrobe  Tumnus2006 The Last King of Scotland  Nicholas GarriganPenelope  Johnny / Max Heikoin lenkki  Starter for 10  Brian Jackson2007  Jane Austenin jalanjäljillä  Becoming Jane  Tom Lefroy Sovitus  Atonement  Robbie Turner 2008 Wanted  Wesley 2009  Viimeinen asema  The Last Station  Valentin 2010  Salaliittolainen  The Conspirator  Frederick Aiken2011 Gnomeo & Julia  Gnomeo (äänirooli)X-Men: First Class  Charles Xavier / Professori X Artturi Joulu – joulupukin poika  Arthur Christmas  Arthur (äänirooli)2013 Welcome to the Punch  Max LewinskyTrance  SimonThe Disappearance of Eleanor Rigby  Conor LudlowFilth  Bruce2014 Muppets Most Wanted  UPS-lähettiX-Men: Days of Future Past  Charles Xavier / Professori X 2015 Victor Frankenstein  Victor Von Frankenstein 2016 X-Men: Apocalypse  Charles Xavier / Professori X2017 Split  Kevin Wendell CrumbAtomic Blonde  David Percival 2018  Mestarietsivä Sherlock Gnomes  Sherlock Gnomes  Gnomeo (äänirooli) 2019 Glass  Kevin Wendell Crumb X-Men: Dark Phoenix  Dark Phoenix  Charles Xavier / Professori X Se: Toinen luku  It: Chapter Two  Bill Denbrough 2021 My Son  Edmond Murray 

Televisiosarjat Vuosi Suomenkielinen nimi Alkuperäinen nimi Rooli Jaksot 1997 The Bill  Gavin Donald   ”Rent”2001  Murha mielessä  Murder in Mind  Martin Vosper  ”Teacher” Taistelutoverit  Band of Brothers  James W. Miller  ”Replacements”2002  Komisario Lynley  The Inspector Lynley Mysteries  Gowan Ross  ”Red Tape”  Valkoiset hampaat  White Teeth  Josh Malfen 2 jaksoa Foylen sota  Foyle’s War  Ray Pritchard  ”The German Woman”2003 Children of Dune  Leto Atreides II  3 jaksoaEarly Doors  Liam  4 jaksoa Valta pelissä  State of Play  Dan Foster  6 jaksoa 2004–2005  Hävytöntä  Shameless  Steve McBride  13 jaksoa 2005 ShakespeaRe-Told  Joe Macbeth  ”Macbeth”2019-2022His Dark MaterialsLord Asriel5 jaksoa

Palkinnot
2006: Paras uusi näyttelijätulokas, BAFTA-palkinto
2007: Paras näyttelijä, Skotlannin BAFTA -palkinto

Lähteet

Aiheesta muualla

Luokka:Skotlantilaiset näyttelijät
Luokka:Vuonna 1979 syntyneet
Luokka:BAFTA-palkinnon saajat
Luokka:Elävät henkilöt
Luokka:Seulonnan keskeiset artikkelit